নীল আকাশের নীচে (১৯৫৯-এর চলচ্চিত্র)
নীল আকাশের নীচে ১৯৫৯ সালে মুক্তিপ্রাপ্ত পরিচালক মৃণাল সেনের দ্বিতীয় ছবি। বিখ্যাত অভিনেতা কালী ব্যানার্জি, মঞ্জু দে, বিকাশ রায় প্রমুখ শ্রেষ্ঠাংশে অভিনয় করেন। ছবিটিতে সেন্সার বোর্ড অফ ফিল্ম সার্টিফিকেশন বা ভারত সরকার প্রথমে নিষেধাজ্ঞা ঘোষণা করে। এটিই ভারতের প্রথম নিষেধাজ্ঞা পাওয়া ছবি। যদিও দুমাস পরে নিষেধাজ্ঞা তুলে নেওয়া হয়। ছবিটিতে ব্রিটিশ ভারতের শেষ দিককার পটভূমিকায় কলকাতায় সমাজের নানা স্তরের মানুষের জীবন তুলে ধরা হয়েছে। এর মধ্যে মূল চৈনিক ফেরিওয়ালা ও প্রধান মহিলা চরিত্র বাসন্তীর মধ্যে প্রেম চিত্রায়িত করা হয়েছে।